69. ΑΠΟΦΑΣΙΣ ΑΝΩΤΑΤΟΥ ΣΥΜΒΟΥΛΙΟΥ ΔΗΜΟΣΙΩΝ ΥΠΗΡΕΣΙΩΝ Αριθ. 876 α  /71 της-/ 20 Νοεμ. 1972  (ΦΕΚ Β΄ 931) Περί της εξεταστέας ύλης δια την μετάταξιν υπαλλήλων Δημοσίων Υπηρεσιών και Ν.Π.Δ.Δ. Λαβόν υπ’ όψιν: 1)Τας διατάξεις του άρθρ. 19 παρ. 2 του Ν.Δ. 751/1970, «περί τροποποιήσεως, συμπληρώσεως και επεκτάσεως διατάξεών τινων του Υπαλληλικού Κώδικος», εν συνδυασμώ προς το άρθρ. 7 του από 23/31.12.55 Β.Δ/τος «περί εφαρμογής του Υπαλληλικού Κώδικος επί των υπαλλήλων Ν.Π.Δ.Δ.».  2)Το άρθρον μόνον του Α.Ν. 529/68, «περί εφαρμογής κλπ. επί των Υπαλλήλων Ν.Π.Δ.Δ.». 3)Την υπ’ αριθ 876/71 πράξιν της Ολομελείας του ΑΣΔΥ, «περί των κατ’  άρθρ. 6 του Ν.Δ. 533/70 μετατάξεων και καθορισμού εξεταστέας ύλης δια την δοκιμασίαν υποψηφίων προς μετάταξιν». Καθορίζει την εξεταστέαν ύλην βάσει της οποίας θα ενεργηθή η εξέτασις των υποψηφίων προς μετάταξιν εις κενάς θέσεις Δημοσίων Υπηρεσιών και Ν.Π.Δ.Δ. της Α΄ Κατηγορίας των κλάδων Διοικητικών, Διοικητικοοικονομικών, Διοικητικολογιστικών, Οικονομικών και αμιγώς Λογιστικών, ως ακολούθως: 1.Δια τους Διοικητικούς Κλάδους Α΄ Κατηγορίας Δημοσίων Υπηρεσιών και Ν.Π.Δ.Δ. α)Έκθεσις Ιδεών (Γραπτώς). Ανάπτυξις θέματος εις απλήν καθαρεύουσαν ελεγχομένων της ορθογραφίας, της συντάξεως, της ικανότητος προς έκφρασιν των διανοημάτων του υποψηφίου και της λογικής αυτών αξίας. β)Γενικαί Αρχαί Δικαίου (κατά τον Αστικόν Κώδικα). Γραπτώς. Οι κανόνες του δικαίου εν γένει. Φυσικόν πρόσωπον. Νομικά πρόσωπα. Δικαιοπραξίαι. Αιρέσεις και Προθεσμίαι. Αντιπροσώπευσις και πληρεξουσιότης. Συναίνεσις και έγκρισις. Προθεσμίαι Παραγραφή και αποσβεστική προθεσμία. γ)Συνταγματικόν και Διοικητικόν Δίκαιον (Γραπτώς). Πολιτεύματα και μορφαί αυτών (γενικώς και παρ’ ημίν). Σύνταγμα και έννοια αυτού. Διάκρισις των εξουσιών και λειτουργιών (τυπική και ουσιαστική). Νομοθετική λειτουργία. Δικαιοδοτική λειτουργία. Εκτελεστική λειτουργία. Τυπικός και ουσιαστικός νόμος ως και σχετική διαδικασία (κύρωσις, έκδοσις, δημοσίευσις, έναρξις ισχύος). Ατομικά δικαιώματα. Διοικητική οργάνωσις (Κεντρική και Περιφερειακή). Διοικητικά όργανα (ατομικά και συλλογικά). Διοικητικαί πράξεις (έννοια, διακρίσεις, έκδοσις, έναρξις και λήξις ισχύος, ανάκλησις αυτών). Διοικητική δικαιοδοσία (διάρθρωσις). Συμβούλιον Επικρατείας (οργάνωσις και αρμοδιότητες ολομελείας και Τμήματων, αίτησις ακυρώσεως, αίτησις αναιρέσεως, προσφυγή υπαλλήλων). Ελεγκτικόν Συνέδριον (οργάνωσις και αρμοδιότητες). Ανώτατον Συμβούλιον Δημοσίων Υπηρεσιών (οργάνωσις και αρμοδιότητες). Έννοια  Δημοσίου υπαλλήλου και τρόποι προσλήψεως. Προϋποθέσεις και προσόντα διορισμού. Κωλύματα διορισμού. Καθήκοντα, δικαιώματα και περιορισμοί των διοικητικών υπαλλήλων. Μεταβολαί καταστάσεως αυτών. Λύσις της δημοσιοϋπαλληλικής σχέσεως. δ)Προφορική εξέτασις Συνισταμένη εις μετά του Προέδρου της Επιτροπής και των μελών αυτής ελευθέραν συζήτησιν, μετά του υποψηφίου, επί θεμάτων απτομένων της εξεταστέας ύλης επί τω τέλει διακριβώσως της κρίσεως, της αντιλήψεως, του τρόπου σκέπτεσθαι της ευχερείας διατυπώσεως νοημάτων ως και της προσωπικότητος εν γένει των υποψηφίων προς μετάταξιν. 2.Δια τους Διοικητικοοικονομικούς, Διοικητικολογιστικούς και Οικονομικούς Κλάδους Α΄ Κατηγορίας Δημοσίων Υπηρεσιών και Ν.Π.Δ.Δ. περιλαμβανομένων των κλάδων της Α΄ Κατηγορίας του Υπουργείου Οικονομικών. α)Τα αυτά ως δια τους Διοικητικούς Κλάδους Α΄ Κατηγορίας Δημοσίων Υπηρεσιών και Ν.Π.Δ.Δ. τέσσαρα μαθήματα και εξεταστέα ύλη προσθέτως δε ως πέμπτον μάθημα: Δημόσια Οικονομική και Δημόσιον Λογιστικόν (Γραπτώς). Έννοια και φύσις του φόρου. Οι σύγχρονοι σκοποί του φόρου. Η φοροδιαφυγή και η φοροαποφυγή. Οι άμεσοι και οι έμμεσοι φόροι. Πλεονεκτήματα, μειονεκτήματα. Σκοπιμότης συνυρπάξεως. Αναλογική και προοδευτική φορολογία και αι κατ’ αυτών αντιρρήσεις. Έννοια και λειτουργία του Προϋπολογισμού. Έννοια Δημοσίου Υπολόγου, Υποχρεώσεις Δημοσίων Υπολόγων. Ελλείμματα Δημοσίων Υπολόγων. Βεβαίωσις, Είσπραξις, παραγραφή και διαγραφή δημοσίων εσόδων. Διαδικασία αναλήψεως δαπανών. Εκκαθάρισις. Εντολή και πληρωμή δημοσίων δαπανών. Προληπτικός έλεγχος ασκούμενος υπό του Ελεγκτικού Συνεδρίου. Κύριοι και δευτερεύοντες διατάκται. 3.Δια τους αμιγώς λογιστικούς κλάδους της Α΄Κατηγορίας Δημοσίων Υπηρεσιών και Ν.Π.Δ.Δ.  Τα αυτά ως δια τους Διοικητικοοικονομικούς, Διοικητικολογιστικούς και Οικονομικούς Κλάδους της Α΄ Κατηγορίας Δημοσίων Υπηρεσιών και Ν.Π.Δ.Δ. πέντε μαθήματα και εξεταστέα ύλη, προσθέτως δε ως έκτον μάθημα. Λογιστική (Γραπτώς) Διπλογραφικαί εγγραφαί. Απογραφή (έννοια, είδη, χρόνος διενεργείας διαχειριστική σημασία). Αποτιμητική (τρόποι αποτιμήσεως εν τη απογραφή τέλους  χρήσεως των παγίων και κυκλοφοριακών στοιχείων, εμπορικών και βιομηχανικών Επιχειρήσεων τόσον από απόψεως ιδιωτικοοικονομικής όσον και κατά τας διατάξεις της ισχυούσης φορολογικής νομοθεσίας). Αποσβέσεις. Μέθοδοι λογιστικής απεικονίσεως αυτών. Επισφαλείς απαιτήσεις. Λογιστική αποσβέσεως αυτών. Ισολογισμός. Πρακτικαί εφαρμογαί επί των ανωτέρω. (Αντί της σελ.316,65)  Σελ. 316,65(α) Υπαλληλικός Κώδικας 2.Ε.β.69 